ΓΡΑΠΤΗ ΕΡΩΤΗΣΗ E-3063/02

υποβολή: Theresa Villiers (PPE-DE) προς την Επιτροπή

(29 Οκτωβρίου 2002)

Θέμα: Κόστος των συναλλαγών

1. Έχει ερευνήσει ή αναλύσει η Επιτροπή το θέμα των τραπεζικών εξόδων στην περιοχή του ευρώ το τελευταίο 12μηνο· Εάν ναι, μπορεί η Επιτροπή να αναφέρει τί έπραξε·

2. Πιστεύει η Επιτροπή ότι παρατηρούνται βελτιώσεις αφότου η Επιτροπή έφερε στη δημοσιότητα μελέτη κατά τη συνέντευξη τύπου στις 24 Σεπτεμβρίου 2001, όπου ο κ. Bolkestein παραδέχθηκε ότι η κατάσταση ήταν απογοητευτική και ότι εξακολουθούσε ναπάρχει σεπερβολικά μεγάλη έκταση ανεπίτρεπτη διπλή χρέωση εξόδων·

3. Έχει η Επιτροπή πληροφορίες σχετικά με τον αντίκτυπο του κανονισμού (ΕΚ) αριθ. 2560/2001(1) στις διασυνοριακές πληρωμές σε ευρώ·

4. Έχει ελαττώσει ο κανονισμός το κόστος των διασυνοριακών πληρωμών σε ευρώ εντός της περιοχής του ευρώ·

5. Ποίο είναι το μέσο κόστος μιας διασυνοριακής πληρωμής σε ευρώ εντός της περιοχής του ευρώ·

6. Έχει μεταβληθεί το κόστος των πληρωμών εσωτερικού σε ευρώ από της θεσπίσεως του κανονισμού·

7. Δύναται η Επιτροπή να παράσχει ποσοτικά στοιχεία για επί μέρους κράτη εντός της περιοχής του ευρώ (π.χ. το κόστος μεταφορών ποσού ανάμεσα στη Γερμανία και τη Γαλλία ή την Ιρλανδία και την Ιταλία·

8. Έχει η Επιτροπή πληροφορίες σχετικά με το κόστος των μεταφορών ποσού μέσω τραπέζης από λογαριασμούς εκπεφρασμένους σε ευρώ εκτός της περιοχής του ευρώ σε τραπεζικούς λογαριασμούς σε ευρώ εντός της περιοχής του ευρώ· Εάν ναι, μπορεί να γνωστοποιήσει τα ποσά για έκαστο κράτος·

(1) ΕΕ L 344 της 28.12.2001, σελ. 13.

Απάντηση του κ. Bolkestein εξ ονόματος της Επιτροπής

(28 Νοεμβρίου 2002)

Η εφαρμογή της οδηγίας αριθ. 97/5/ΕΚ του Κοινοβουλίου και του Συμβουλίου της 27ης Ιανουαρίου 1997 για τις διασυνοριακές μεταφορές πιστώσεων(1) αποτέλεσε το αντικείμενο στενής παρακολούθησης εκ μέρους της Επιτροπής. Η Επιτροπή ζήτησε να γίνουν διάφορες μελέτες για την εξέλιξη των τιμών και τα εθνικά μέτρα μεταφοράς στη νομοθεσία των κρατών μελών. Οι πληροφορίες αυτές ευρίσκονται στη ακόλουθη ηλεκτρονική διεύθυνση: http://europa.eu.int/comm/internal_market/fr/finances/payment/directives/index.htm

Εξάλλου, σύμφωνα με το άρθρο 12 της ίδιας οδηγίας, η Επιτροπή ετοιμάζεται να εγκρίνει έκθεση σχετικά με την εφαρμογή της οδηγίας στα κράτη μέλη, την οποία θα διαβιβάσει στη συνέχεια στο Κοινοβούλιο και το Συμβούλιο. Από την έκθεση αυτή προκύπτει ότι όσον αφορά την τακτική της διπλής χρέωσης εξόδων, αν και η κατάσταση έχει βελτιωθεί σημαντικά, οι διατάξεις της οδηγίας που αποσκοπούν στην εξάλειψη κάθε χρέωσης του δικαιούχου (εκτός από ρητή εντολή του διατάκτη) δεν τηρούνται απόλυτα από τον τομέα των τραπεζών. Η κατάσταση

αυτή αναμένεται ότι θα μεταβληθεί σημαντικά από την 1η Ιουλίου 2003 με την έναρξη ισχύος του κανονισμού (ΕΚ) αριθ. 2560/2001 του Κοινοβουλίου και του Συμβουλίου της 19ης Δεκεμβρίου 2001 σχετικά με τις διασυνοριακές πληρωμές σε ευρώ(2) όπως επεκτάθη εκ τωνστέρων και για την κορώνα Σουηδίας. Από την ημερομηνία αυτή, οι διασυνοριακές πληρωμές σε ευρώ και κορώνες Σουηδίας θα πρέπει ναπόκεινται στα ίδια έξοδα με τις πληρωμές εσωτερικού, τόσο από την πλευρά του δικαιούχου όσο και από την πλευρά του διατάκτη.

Όσον αφορά την τιμολόγηση των διασυνοριακών πληρωμών, η Επιτροπή δεν έχει προβεί σε μελέτες για τα τραπεζικά έξοδα στη ζώνη ευρώ κατά τη διάρκεια των τελευταίων 12 μηνών. Συνεπώς, δεν διαθέτει λεπτομερή και επικαιροποιημένα στοιχεία για τις διασυνοριακές πληρωμές σε ευρώ. Εντούτοις, μετά την έναρξη ισχύος, την 1η Ιουλίου 2002, των διατάξεων σχετικά με τις κάρτες πληρωμών του κανονισμού 2560/2001, συγκέντρωσε πληροφορίες για τις τιμές τωνπηρεσιών πληρωμής πριν και μετά την 1η Ιουλίου 2002. Από τα στοιχεία αυτά διαφαίνεται σημαντική μείωση των εξόδων που εισπράττονται για τις διασυνοριακές συναλλαγές στη ζώνη ευρώ, σε ευθυγράμμιση με τα έξοδα για τις αυστηρά εσωτερικές συναλλαγές. Σε μερικές περιπτώσειςπήρξε επανοργάνωση της τιμολόγησης που ερμηνεύεται με αύξηση της τιμής ορισμένων παρεχόμενωνπηρεσιών, αλλά οι περιπτώσεις αυτές είναι ιδιαίτερα περιορισμένες.

Με βάση τις πληροφορίες που έχει στη διάθεσή της, η Επιτροπή θεωρεί(3) συνεπώς ότι η κατάσταση έχει βελτιωθεί και ότι οι διατάξεις του εν λόγω κανονισμού έχουν τεθεί σε πρακτική εφαρμογή κατά τρόπο απόλυτα ικανοποιητικό, πλην ορισμένων εξαιρέσεων.

Όπως προβλέπεται από τον κανονισμό, η Επιτροπή θαποβάλει, τον Ιούλιο 2004, έκθεση για την εφαρμογή του κανονισμού και ειδικότερα τις επιπτώσεις που έχει στα έξοδα για τις πληρωμές που γίνονται στο εσωτερικό των κρατών μελών. Προς το σκοπό αυτό θα διενεργηθούν πολλές στατιστικές έρευνες.

(1) ΕΕ L 43 της 14.2.1997.

(2) ΕΕ L 344 της 28.12.2001.

(3) Κατάσταση τον Σεπτέμβριο 2002.